Samuti on tööotsijal, kes leiab, et teda on SVS § 6 lg-s 2 nimetatud alusel (käesoleval juhul seksuaalne ahistamine) diskrimineeritud, õigus saada tööandjalt SVS § 7 lg 2 alusel 15 tööpäeva jooksul kirjalik seletus tema tegevuse kohta. Võrdse kohtlemise põhimõtte rakendamisega seotud küsimustes annab juhiseid ja nõustab ka vastav sotsiaalministeeriumi võrdõiguslikkuse struktuuriüksuse ametnik,  kes selgitab muuhulgas isikule, millise institutsiooni pädevusse võimaliku diskrimineerimisjuhtumi lahendamine kuulub (vt. SVS §-d 22 ja 23). Lisaks sotsiaalministeeriumile nõustab ning abistab isikuid diskrimineerimist käsitlevate kaebuste esitamisel soolise võrdõiguslikkuse ja võrdse kohtlemise volinik.